PTG ตั้งบริษัทย่อย “อินโนลิเจนท์ ออโตเมชั่น” ลุยพัฒนาอุปกรณ์สื่อสารในปั๊ม
PTG ตั้งบริษัทย่อย “อินโนลิเจนท์ ออโตเมชั่น” ลุยพัฒนาอุปกรณ์สื่อสารในปั๊ม หวังเพิ่มประสิทธิภาพทำงาน
17 ต.ค. 2561

บริษัท พีทีจี เอ็นเนอยี จำกัด (มหาชน) หรือ PTG แจ้งว่าคณะกรรมการบริษัท มีมติให้บริษัทเข้าร่วมลงทุนกับนายวุฒิชัย ปรีพุทธรัตน์ ด้วยการจัดตั้งบริษัท อินโนลิเจนท์ ออโตเมชั่น จำกัด (INA) มีทุนจดทะเบียน 5.5 ล้านบาท โดยบริษัทจะถือหุ้นใน INA จำนวน 60% คิดเป็นเงินลงทุน 3.3 ล้านบาท ภายหลังการเข้าร่วมลงทุน INA จะมีสถานะเป็นบริษัทย่อย
ทั้งนี้ การเข้าร่วมลงทุนดังกล่าว มีวัตถุประสงค์เพื่อดำเนินธุรกิจพัฒนาอุปกรณ์ในการสื่อสารข้อมูลภายในสถานีบริการ ช่วยเพิ่มประสิทธิภาพในการบริหารจัดการสถานีได้อย่างรวดเร็ว และแม่นยำ เพื่อสร้างความพึงพอใจสูงสุดให้กับลูกค้า พร้อมทั้งช่วยสร้างโอกาสในการเพิ่มรายได้ สร้างความเติบโต และความมั่นคงให้กับกระแสเงินสดของบริษัทในระยะยาว
สำหรับการชำระค่าหุ้นสามัญใน INA นั้น บริษัทจะแบ่งชำระเป็น 2 งวด ตามการใช้เงินของ INA โดยจะชำระงวดที่หนึ่งเป็นจำนวน 2.97 ล้านบาท ภายในปี 61 และชำระงวดที่สองเป็นจำนวน 0.33 ล้านบาท ภายในปี 62